[{"text_idx": "#000005", "text": "Argipa\u0308eval tekkinud unevo\u0303lga saab na\u0308dalavahetusel leevendada"}, {"text_idx": "#000007", "text": "Argipa\u0308evadel liiga va\u0308he magamisest tingitud terviseriske saab mo\u0303istlikkuse piirides maandada na\u0308dalavahetusel kauem tukastamisega, viitab Rootsi teadlaste uurimus."}, {"text_idx": "#000008", "text": "Selle aasta ma\u0308rtsis avaldatud uuringu kohaselt magavad eestlased pa\u0308evas keskmiselt 7,5 tundi. Kuna tegu on keskmisega, magavad siiski paljud soovitatud minimaalsest seitsmest tunnist va\u0308hem. Seejuures on probleem terav ka koolio\u0303pilaste hulgas."}, {"text_idx": "#000009", "text": "Varasemate teadusto\u0308o\u0308de alusel kasvatab liiga va\u0308he magamine aga vo\u0303imalust enneaegselt surra. Muu hulga kasvab infarkti-, su\u0308dame-veresoonkonna haiguste, metaboolse su\u0308ndroomi ja u\u0308lekaalulisuse risk. Samuti seostub see ko\u0303rgema verero\u0303huga."}, {"text_idx": "#000010", "text": "Rootsi teadlased eesotsas Torbjo\u0308rn A\u030akerstedtiga Stockholmi u\u0308likoolist leidsid, et pa\u0308evas keskmiselt va\u0308hem kui viis tundi maganud alla 65-aastastel surid uurimisperioodi va\u0308ltel 65 protsenti sagedamini kui 6\u20137 tundi maganutel. Enam kui 38 000 rootslase terviseandmeid uuriti 13 aasta jooksul. Une puuduja\u0308a\u0308ki na\u0308dalavahetusel tasa teha u\u0308ritavad inimesed surid aga sama sageli, kui iga pa\u0308ev 6\u20137 tundi magada saanud. Seda va\u0308hemalt juhul, kuid nad said na\u0308dalavahetusel o\u0308o\u0308pa\u0308evas va\u0308hemalt kaheksa tundi."}, {"text_idx": "#000011", "text": "Samal ajal surid aga iga pa\u0308ev 6\u20137 tundi maganutest neljandiku vo\u0303rra sagedamini need, kes magasid pa\u0308evas enam kui kaheksa tundi. Seda ta\u0308helepanekut A\u030akerstedt kolleegidega hetkel ha\u0308sti selgitada ei oska. To\u0308o\u0308ru\u0308hm oletab, et kasvanud unevajadus vo\u0303ib olla ma\u0308rk teistest terviseha\u0308dadest."}, {"text_idx": "#000012", "text": "Seega tasuks perearsti teavitada ka sellest. USA riikliku uneu\u0308hingu soovituste alusel vo\u0303iksid 18\u201325-aastased ja 25\u201364-aastased selle pa\u0308rast muret tunda, kui unetundide arv o\u0308o\u0308pa\u0308evas u\u0308letab vastavalt 11 ja 10 tundi."}, {"text_idx": "#000013", "text": "To\u0303sisema probleemina to\u0303i to\u0308o\u0308ru\u0308hm va\u0308lja, et piisavalt said uuringu kohaselt magada vaid enam kui 65-aastased rootslased. Ko\u0303ige teravam oli une puuduja\u0308a\u0308k aga 30\u201340-aastaste hulgas. To\u0308o\u0308 kitsaskohana nentis A\u030akerstedt, et uurimisaluste uneharjumuste kohta ku\u0308siti uuringuperioodi va\u0308ltel vaid u\u0308he korra."}, {"text_idx": "#000015", "text": "Arvustus. \"Miks me magame?\" ehk kuidas to\u0308o\u0308andjale hilinemist o\u0303igustada"}, {"text_idx": "#000016", "text": "Eesti koolio\u0303pilased magavad liiga va\u0308he"}, {"text_idx": "#000017", "text": "Ligi kolmandikku eestlastest vaevavad uneprobleemid"}, {"text_idx": "#000019", "text": "Elu mo\u0303te tagab rahulikuma o\u0308o\u0308une"}, {"text_idx": "#000020", "text": "Kas o\u0308o\u0308und on vo\u0303imalik magada 40 minutiliste tsu\u0308klitena?"}, {"text_idx": "#000021", "text": "Lugeja ku\u0308sib: kuidas ta\u0308iskuu meie und mo\u0303jutab?"}, {"text_idx": "#000024", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000031", "text": "Avastatud aine aitab astronautide luid hoida"}]